

|  |  |
| --- | --- |
| **ДО**  **ГЕОРГИ СЪБЕВ**  **ЗАМЕСТНИК-МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ И РЪКОВОДИТЕЛ НА**  **УО НА ПРСР 2014-2020 Г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за промяна на процедура чрез подбор № BG06RDNP001-6.004 „Производство на продукти, които не са включени в приложение I от Договора за функционирането на Европейския съюз” по подмярка 6.4.1. „Инвестиции в подкрепа на неземеделски дейности“ от ПРСР 2014 – 2020 г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД 09-831 от 04.09.2018 г. са утвърдени Насоки за кандидатстване по процедура чрез подбор на проектни предложения № № BG06RDNP001-6.004 „Производство на продукти, които не са включени в приложение I от Договора за функционирането на Европейския съюз” по подмярка 6.4.1. „Инвестиции в подкрепа на неземеделски дейности“ от ПРСР 2014 – 2020 г. Заповедта е изменена със Заповед № РД 09-1006 от 10.12.2020 г., с която бюджетът на процедурата е увеличен. Прием на проектни предложения по процедурата се проведе в периода 05.09.2018 г. – 07.12.2018 г. през Информационната система за управление и наблюдение 2020 (ИСУН 2020). Оценката на проектните предложения и сключването на административните договори се извършва от ДФ „Земеделие“ – Разплащателна агенция.

С писмо № 10-172/11.02.2021 г. Държавен фонд „Земеделие“ представи предложения за промяна на чл. 4, ал. 1 и чл. 24, ал. 4 от образеца на административен договор, с които ще се улесни изпълнението на одобрените проектни предложения. В писмото се предлага отпадане на условието за представяне на обезпечение към заявка за междинно плащане в административния договор, в съответствие с Наредба № 4 от 30 май 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.

С писмо № 10-779/28.07.2021 г. Държавен фонд „Земеделие“ представи предложения за промяна на чл. 18, ал. 3, т. 4 от образеца на административен договор, като посочва, че по този начин ще се улесни изпълнението на сключените административни договори по подмeрките. Също така, ДФ „Земеделие“ изразява становище, че в ситуация, при която се променя броя на точките по критериите за подбор, по които проектното предложение на бенефициента е било оценено, без това да води до получаване на по-малък брой точки от минималния брой на точките, за проектни предложения със сключени административни договори по съответната процедура чрез подбор, не се нарушават принципите по чл. 29, ал. 1 от ЗУЗЕСИФ. С цитираната разпоредба се възпрепятства възможността да се одобряват искания за изменение на административния договор, което от своя страна води често до невъзможност за изпълнение на договорните задължения и респективно до неизпълнение на административните договори. С писмо № 10-807/ 06.08.2021 г. Държавен фонд „Земеделие“ допълни своите предложения за промяна на административния договор в същата посока по отношение текстовете за намаляване на размера на безвъзмездната финансова помощ.

В допълнение, към Управляващия орган са постъпили запитвания от бенефициенти във връзка с последиците от пандемията от КОВИД-19 и невъзможността от поддържането на някои от критериите за оценка, по които е било оценено проектното предложение.

Предвид гореизложеното е подготвен проект на Заповед за изменение на Заповед № РД 09-831 от 04.09.2018 г.

Проектът на заповед за изменение на Заповед № РД 09-831 от 04.09.2018 година, с която се променя образеца на административен договор, съобщение и проект на доклад на заместник-министъра на земеделието, храните и горите, съдържащ мотивите за издаване на заповедта бяха публикуван на електронната страница на Министерството на земеделието, храните и горите и в ИСУН2020,за писмени възражения и предложения в съответствие с чл. 26, ал. 4 от Закона за управление на средствата от Европейските структурни и инвестиционни фондове (ЗУСЕСИФ).

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 26, ал. 1 от ЗУСЕСИФ предлагам да издадете заповед за изменение на Заповед № РД 09-831 от 04.09.2018 година, изменена със Заповед РД 09-1006 от 10.12.2020 г. на ръководителя на Управляващия орган на ПРСР 2014-2020 г., с която се променя образеца на административен договор в утвърдените Насоки за кандидатстване по процедура чрез подбор на проектни предложения № BG06RDNP001-6.004 „Производство на продукти, които не са включени в приложение I от Договора за функционирането на Европейския съюз” по подмярка 6.4.1. „Инвестиции в подкрепа на неземеделски дейности“ от ПРСР 2014 – 2020 г.

С уважение,

